"Am avut discuţii foarte bune cu Prim-ministrul Greciei, Kyriakos Mitsotakis, despre cooperarea foarte strânsă dintre ţările noastre, despre relaţiile economice, precum şi despre aspecte ale securităţii globale, ca parteneri NATO", a transmis Klaus Iohannis.
Președintele a mai spus că au convenit, de asemenea, că trebuie să îmbunătăţească conectivitatea regională şi să asigure securitatea energetică a Uniunii Europene, inclusiv prin Iniţiativa celor Trei Mări.